Document ID: 32011D0837

IZVEDBENI SKLEP KOMISIJE
z dne 12. decembra 2011
o popravku Sklepa 2010/399/EU o izključitvi nekaterih odhodkov držav članic iz naslova Jamstvenega oddelka Evropskega kmetijskega usmerjevalnega in jamstvenega sklada (EKUJS), Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije
(notificirano pod dokumentarno številko C(2011) 9130)
(Besedilo v slovenskem jeziku je edino verodostojno)
(2011/837/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1258/1999 z dne 17. maja 1999 o financiranju skupne kmetijske politike (1) in zlasti člena 7(4) Uredbe,
ob upoštevanju Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (2) in zlasti člena 31 Uredbe,
po posvetovanju z Odborom za kmetijske sklade,
ob upoštevanju naslednjega:
(1)
Komisija je za Slovenijo s Sklepom 2010/399/EU (3) iz financiranja Evropske unije izključila znesek v višini 2 280 860,00 EUR, in sicer za ukrepe razvoja podeželja, kmetijske okoljske ukrepe in ukrepe na območjih z omejenimi zmožnostmi, v zvezi z zneski, ki na dan 23. junija 2009 še niso bili izterjani od upravičencev. Zgoraj navedeni znesek je bil določen na podlagi podatkov, ki jih je Slovenija predložila Komisiji. Slovenija je bila obveščena, da se terjatve teh zneskov, opravljene po 23. juniju 2009, Komisiji ne prijavijo, prav tako se za njih ne izplačujejo povračila.
(2)
Slovenija je pri predložitvi končne izjave o izdatkih in zahtevka za končno plačilo Komisiji za zaključek prehodnih programov za razvoj podeželja nepravilno vključila izterjane zneske, ki so bili v končnih izjavah predmet zgoraj navedenega finančnega popravka. Na podlagi zneskov, ki jih je prijavila Slovenija, je bil sprejet Sklep Komisije 2009/984/EU (4) o določitvi končnih zneskov, ki jih morajo plačati ali izterjati Češka, Madžarska in Slovenija ob zaključku programa s področja prehodnih programov za razvoj podeželja, ki jih financira Evropski kmetijski usmerjevalni in jamstveni sklad (EKUJS).
(3)
Po prejemu naloga za izterjavo za popravek iz Sklepa 2010/399/EU je Slovenija Komisijo obvestila, da je bil del popravka že odštet v Sklepu 2009/984/EU. Po temeljiti analizi in potrditvi s strani slovenskega certifikacijskega organa plačilne agencije je bilo potrjeno prekrivanje zneskov v višini 2 170 331,88 EUR.
(4)
Zato je Slovenija Komisiji dolžna poravnati le razliko med zneskom prvotnega popravka iz Sklepa 2010/399/EU, ki je znašal 2 280 860 EUR, in zneskom terjatev, prijavljenih v Sklepu 2009/984/EU, v višini 2 170 331,88 EUR. Ta razlika znaša 110 528,12 EUR. Prvotni nalog za izterjavo se bo nadomestil z novim v višini 110 582,12 EUR.
(5)
Sklep 2010/399/EU je zato treba ustrezno spremeniti -
SPREJELA NASLEDNJI SKLEP:
Člen 1
Vsi vnosi v Prilogi k Sklepu 2010/399/EU glede Slovenije se nadomestijo z vnosi iz Priloge k temu sklepu.
Člen 2
Ta sklep je naslovljen na Republiko Slovenijo.
V Bruslju, 12. decembra 2011

Labels: 18
15
19
6